कोरोना मामलों से हिला उत्तर प्रदेश! लखनऊ का सबसे बुरा हाल, अब सरकार करेगी ये काम
प्रदेश में 11 अप्रैल से 14 अप्रैल तक टीका उत्सव मनाया जाएगा। जिसमें व्यापक स्तर पर टीका लगाने का काम किया जाएगा। प्रदेश में शनिवार को सिर्फ मेडिकल कॉलेजों और जिला अस्पतालों में ही वैक्सीन लगाई जाएगी।
लखनऊ. उत्तर प्रदेश में कोरोना का कहर कम होंने का नाम नहीं ले रहा है। बीते 24 घंटे में 9,695 नए संक्रमित मिले हैं। राज्य में शुक्रवार को भी 37 लोगों की मौत हुई है। इस तरह अब राज्य में एक्टिव केस की कुल संख्या 48,306 हो गई है। स्वास्थ्य विभाग से मिली जानकारी के अनुसार पिछले 24 घंटे में 1.97 लाख लोगों का कोरोना वायरस टेस्ट किया गया। अब तक 3.63 करोड़ लोगों की जांच की गई है। प्रदेश में कोविड संक्रमण से अब तक 9,039 लोगों की मृत्यु हो गई है। कल प्रदेश में 1,97,479 सैंपल की जांच की गई। जिसमें से 86,000 सैंपल की जांच आरटीपीसीआर से की गई। अब तक प्रदेश में 3,63,44,993 सैंपल की जांच की गई है।राजधानी लखनऊ में आंकड़ें काफी तेजी पकड़ चुके हैं। बीते 24 घंटे में लखनऊ में 2934 नए केस आए हैं। जिनमें से 14 लोगों की मौत हो गई है। लखनऊ के बाद प्रयागराज में 1016, वाराणसी में 845, कानपुर में 522, गोरखपुर में 333, गौतमबुद्धनगर में 225, झांसी में 190, मेरठ में 156, रायबरेली में 145, मुरादाबाद में 126, बांदा में 119, मथुरा में 117, चंदौली में 111, अयोध्या में 109 तथा बरेली में 103 नए संक्रमित मिले हैं।1 अप्रैल से 14 अप्रैल तक टीका उत्सवअब तक प्रदेश में 69,68,387 लोगों को वैक्सीन की पहली डोज दी जा चुकी है। 11,97,401 लोगों को वैक्सीन की दूसरी डोज दी जा चुकी है। प्रदेश में 11 अप्रैल से 14 अप्रैल तक टीका उत्सव मनाया जाएगा। जिसमें व्यापक स्तर पर टीका लगाने का काम किया जाएगा।प्रदेश में शनिवार को सिर्फ मेडिकल कॉलेजों और जिला अस्पतालों में ही वैक्सीन लगाई जाएगी। सामुदायिक स्वास्थ्य केंद्र, प्राथमिक स्वास्थ्य केंद्र और हेल्थ एंड वैलनेस सेंटर पर टीका नहीं लगाया जाएगा। यहां पर 11 अप्रैल से शुरू हो रहे टीकाकरण उत्सव के लिए स्वास्थ्य कर्मियों को प्रशिक्षण देने की वजह से यह बदलाव किया गया है। टीकाकरण उत्सव में करीब 8000 केंद्रों पर कोरोना से बचाव के लिए टीके लगाए जाएंगे। योगी आदित्यनाथ के शुक्रवार को वाराणसी दौरे पर पहुंचने से पहले ही वाराणसी के सीएमओ की कोविड टेस्ट रिपोर्ट पॉजिटिव आ गई। डॉ. वीबी सिंह वैक्सीन की दोनों डोज लेने के बाद कोरोना वायरस की चपेट में आ गए हैं।सहारा इंडिया के प्रमुख सुब्रत राय सहारा भी पॉजिटिवरू सहारा इंडिया परिवर के अध्यक्ष तथा सहारा इंडिया के मैनेजिंग वर्कर सुब्रत रॉय सहारा भी कोरोना वायरस के संक्रमण में हैं। उनका कल कोविड टेस्ट किया गया था, जिसका रिपोर्ट आज आई है। उनकी रिपोर्ट पॉजिटिव है। उन्होंने सभी से अपील की है कि इस समय विश्व भर में कोविड मामलों की संख्या बढ़ रही है। इस समय हमारी प्राथमिकता सुरक्षित रहने की होनी जाहिए। मेरी सभी से अपील है कि वह लोग मास्क जरूर लगाने के साथ ही साथ फिजिकल डिस्टेंसिंग का पालन भी करें।